cyanic-selkie/wikianc huggingface dataset:
Kansas Pacific (film)
Handling
Filmens handling er lagt til prærien i delstaten Kansas tidlig på 1860-tallet. Sørstatene har trukket seg fra unionen, men den amerikanske borgerkrigen har ikke brutt ut enda. Delstaten Kansas' innbyggere er delt mellom nordstats- og sørstats-sympatisører. Kansas Pacific Railroad er i ferd med å bygge en jernbanelinje vestover mot Colorado, men arbeidet blir hindret og sabotert av sørstats-sympatisører ledet av William Quantrill (spilt av Reed Hadley). Nordstatenes hær sender kaptein Nelson (spilt av Sterling Hayden) i sivil for å sikre at den strategisk viktige jernbane-linjen blir ferdig før en eventuell krig bryter ut.
Fiksjon og fakta
Filmen er ikke historisk korrekt, men den er basert på virkelige hendelser. Jernbanelinjen filmen handler om ble ikke påbegynt før 1863 (etter at borgerkrigen hadde startet). Jernbaneselskapet som bygde banen (og telegraflinjen) het til å begynne med Union Pacific Railway, Eastern Division, og endret navn til Kansas Pacific Railway først i 1869 - lenge etter at borgerkrigen var over. Virkelighetens William Quantrill var en geriljaleder fra sørstatshæren som blant annet angrep og bedrev sabotasje mot jernbane-byggingen.
Freestyle under Vinter-OL 2014 – Skicross kvinner
Freestyle under Vinter-OL 2014 – Skicross kvinner var andre gang skicross var med på det olympiske freestyleprogrammet. Konkurransen ble avviklet 21. februar 2014 i Roza Khutor ekstrempark.
Sølvmedaljevinneren i skicross fra VM i freestyle 2013 på Voss, Marielle Thompson fra Canada, tok gullmedaljen foran Kelsey Serwa fra samme nasjon. Anna Holmlund fra Sverige tok bronse. Regjerende olympisk mester, Ashleigh McIvor fra Canada, la opp i 2012 etter en korsbåndsskade.
For å kvalifisere seg til lekene, måtte en utøver ha en topp-30-plassering i verdenscupen etter juli 2012 eller under VM i freestyle 2013, og ha minimum 80 FIS-poeng. Totalt 32 kvoteplasser var tilgjengelig for utøverne. Maksimum 4 utøvere kunne bli påmeldt fra én nasjonal olympisk komitée. Kun 29 av de 32 kvoteplassene ble distribuert etter at kvoten ble reallokert.
Åttendedelsfinaler
De 2 beste i hvert heat avanserte til kvartfinalene.
Kvartfinaler
De 2 beste i hvert heat avanserte til semifinalene.
Semifinaler
De 2 beste i hvert heat avanserte til A-finalen, mens de 2 siste måtte kjempe om 5-8.-plass i B-finalen.
Anders Krohn
Anders Krohn (født 15. november 1987) er en norsk racingfører og sportsjournalist fra Høyland i Sandnes, som representerer KNA Klepp Motorsport og blant annet har jobbet for amerikanske NBCSN og norske V sport.
Freestyle under Vinter-OL 2014 – Skicross kvinner
Finale
Sølvmedaljevinneren i skicross fra VM i freestyle 2013 på Voss, Marielle Thompson fra Canada, tok gullmedaljen foran Kelsey Serwa fra samme nasjon. Anna Holmlund fra Sverige tok bronse.
Anders Krohn
Krohn vant NM-gull i gokart som 15-åring under sin første NM-deltakelse i Moss i 2003.
I 2005 ble Krohn kåret til «årets bilsportutøver» av Norges Bilsportforbund.
Susan Dunklee
Susan Dunklee (født 13. februar 1986) er en amerikansk tidligere skiskytter.
Hun ble nr. fem på normaldistansen under VM i skiskyting 2012.
Dunklee representerte USA under Vinter-OL 2014 der hun blant annet ble kom på 9.-plass i mixed-stafett og ble nr. 12 på fellesstarten.
Hun la opp etter sesongen 2021/22.
Hennes far Stan Dunklee deltok i langrenn i OL i 1976 og 1980.
Jumong (TV-serie)
Jumong (hangul koreansk: 주몽; romanisert koreansk: Jumong) er en sørkoreansk TV-serie produsert og sendt av MBC i 2006.
Per Henry Borch
Per Henry Borch (født 19. februar 1970 i Ålesund) er en norsk ekspedisjonsfarer som er mest kjent for sine turer sammen med Cecilie Skog og Rolf Bae til Sydpolen og Nordpolen.
Borch var med på Peking Express, en skandinavisk reality-TV-serie som ble sendt på TVNorge høsten 2007. Synnøve Skarbø var en av programlederne.
Han har siden 1994 jobbet innen filmproduksjon.
Joseph Jackson (skytter)
Joseph Jackson (født 23. september 1880 i St. Louis i Missouri, død 30. desember 1960) var en amerikansk skytter som deltok i de olympiske leker 1920 i Antwerpen. Jackson ble olympisk mester i skyting tre ganger under OL 1920 i Antwerpen. Han var med på de amerikanske lagene som vant, 300 meter rifle, 600 meter armégevær liggende og 300 og 600 meter armégevær liggende.
Leonardo Dutra
Leonardo Dutra Ferreira (født 29. mars 1996) er en brasiliansk profesjonell håndballspiller, som er midtre bakspiller på det brasilianske håndballandslaget.
Takuma Asano
Landslaget
Han representerte Japan under Sommer-OL 2016 i Rio de Janeiro, der han ble utslått i gruppespillet med det japanske U23-landslaget.
Han ble tatt ut i s tropp til VM i fotball 2022 i Qatar.
Leonardo Dutra
Han ble tatt ut til å representere Brasil under Håndball-VM 2017 i Frankrike.
Per Thelin Haugestad
Per Thelin Haugestad (født 5. april 1933 i Oslo) er en tidligere diplomat og ambassadør. .
Han begynte å jobbe for Utenriksdepartementet i 1959. Han mottok St. Olavs Orden i 1994.
Bundesliga 2012–2013
Sesongen startet 24. august 2012 og ble avsluttet 18. mai 2013. Det var en vinterpause fra 15. desember 2012 til 19. januar 2013
Junkerdal
Junkerdal er ei bygd og en grunnkrets i delområdet Øvre Saltdal i Saltdal kommune i Nordland. Bygda ligger nederst i Junkerdalen, rundt 33 kilometer (luftlinje) sør for kommunesenteret Rognan. I 2016 hadde grunnkretsen 70 innbyggere.
Arme syndige menneske
Arme syndige menneske er en norsk spillefilm fra 1980, regissert av Egil Kolstø. Filmen handler om en ung manns alkoholmisbruk og tiden hans på et psykiatrisk sykehus. Han jobber som journalist og drar til København for å oppsøke rusmiddelavhengige ungdommer. Dette kommer til å prege livet hans og han får mange riper i lakken.
Handling
Den tilsynelatende vellykkede, unge journalisten Erik Mogensen reiser til København for å skrive en artikkel om rusmiddelavhengige ungdommer. Erik er periodedranker og sliter en del med dette. Han oppsøker ungdommer i det illegale rusmiljøet i København og på samme tid begynner han å misbruke alkohol for alvor. Innimellom i filmen får vi tilbakeblikk fra den tiden Erik ble innlagt på et psykiatrisk sykehus, og vi ser scener fra hans fortrolige samtaler med andre pasienter på denne institusjonen. Vi følger også Erik under gruppebehandlingen på det samme sykehuset. Gjennom filmen forstår vi at Erik bærer på mye av den samme angsten og utryggheten som disse unge rusmiddelavhengige i København. Han får på disse dagene blant de rusmiddelavhengige flere riper i den tilsynelatende vellykkede fasaden.
Mottakelse
Filmen mottok terningkast 3 i VG og Programbladet, mens Aftenposten ga den terningkast 4.
Radamira
Radamira er en slekt av små, rødlige eller brunlige køllebiller.
Utseende
En liten, nærmest pæreformet køllebille. Antennene består tilsynelatende av bare ett, klubbeformet ledd. Hodet er lengre enn bredt med små fasettøyne, pronotum rundet, noe lengre enn bredt, dekkvingene kraftig utvidet bakover, nokså korte.
Levevis
Sannsynligvis er alle medlemmene i gruppen Clavigeritae knyttet til maur (de er myrmekofiler). Denne slekten er i alle fall delvis knyttet til maur i slekten Crematogaster.
Dichozethinus
Dicozethinus er en slekt av små, rødlige eller brunlige køllebiller.
Utbredelse
Slekten er utbredt i det sentrale Afrika (Uganda).
Youth in Revolt
Youth in Revolt er en amerikansk romantisk dramakomedie fra 2009. Filmen er regissert av Miguel Arteta, og har Michael Cera i hovedrollen.
Filmen er basert på romanen Youth in Revolt: The Adventures of Nick Twisp av C.D. Payne.
Handling
Nick Twisp (Michael Cera) er en ensom tenåring som liker klassiske bøker, filmer med undertekst og som aspirerer til å bli forfatter. Han har et elendig forhold til begge foreldrene (Jean Smart og Steve Buscemi), som er skilt og har nye, usympatiske kjærester. Men han ser et glimt av håp når han møter og forelsker seg i vakre og søte Sheeni (Portia Doubleday), som han har mye til felles med. De starter en sommerflørt, men når Nick må dra, vil ikke Sheeni starte et avstandsforhold fordi hun helst vil ha en bad boy. Så Nick bestemmer seg for å skape et alter ego, Francois Dillinger, en rebelsk versjon av ham selv som gjør alt Nick ikke tør å manne seg opp til. Og hans nye jeg er svært oppsatt på å overbevise Sheeni om at han er den rette for henne.
Gand gravlund
Gand gravlund ligger ca. 250 meter sør for Sandnes gamle rådhus (inntil 2019). Den ble anlagt i 1939 som hjelpekirkegård for Høyland kirke og omfatter i dag ca. 25 dekar. Ifølge Sandnes kommune finner de fleste seremonier sted ved Sandnes kapell (på gravlunden vest for det tidligere rådhuset).
5. etappe av Tour de France 2023
5. etappe av Tour de France 2023 gikk fra Pau til Laruns 5. juli 2023.
Thiago Alves Ponciano
Thiago Alves Ponciano (født 8. mai 1994) er en brasiliansk profesjonell håndballspiller, som er venstre bakspiller på det brasilianske håndballandslaget.
5. etappe av Tour de France 2023
Jai Hindley vant etappen.
Thiago Alves Ponciano
Han ble tatt ut til å representere Brasil under Håndball-VM 2017 i Frankrike.
Andy Tupaia
Andy Tupaia (født 29. oktober 1958 i Papeete) er en franskpolynesisk artist. Han komponerer sanger, skriver tekster og framfører egen musikk.
Tupaia har arbeidet som musiker i Fransk Polynesia og USA. Hans første plate het Music Api og ble utgitt i 1981. I etablerte han sitt eget plateselskap, Oehau Music, og arbeidet så med andres musikk. Siden 2006 har han arbeidet i radiostasjonen Taui FM.
Takuya Iwanami
Takuya Iwanami (født 18. juni 1994) er en japansk fotballspiller som spiller for Urawa Red Diamonds.
Han representerte Japan under Sommer-OL 2016 i Rio de Janeiro, der han ble utslått i gruppespillet med det japanske U23-landslaget.
Federal Reserve Bank of Boston
Federal Reserve Bank of Boston er en av de tolv distrikts­institusjonene som utgjør Federal Reserve System, USAs sentralbank. Institusjonen dekker del­statene Maine, Massachusetts, New Hampshire, Rhode Island, Vermont og hele Connecticut unntatt Fairfield County.
Harald Frey
Karriere
Frey hadde spilt for den spanske 2.-divisjonsklubben siden august 2020, da han 26. januar 2022 annonserte overgang til den tyske Bundesliga-laget.
Oratorio del Gonfalone
Oratorio del Gonfalone, iblant kalt Santi Pietro e Paolo, er en bygning i nærheten av Via Giulia i rione Ponte i sentrale Roma. Den ble tidligere brukt som oratorium for Arciconfraternita del Gonfalone, et kristent brorskap, grunnlagt i 1264, som opprinnelige viet seg til bønn og botsgjerninger. På siste delen av 1500-tallet kjøpte brorskapet fri kristne slaver fra tyrkerne.
Oratoriet ble oppført mellom 1544 og 1547 ovenpå 700-tallskirken Santa Lucia ad flumen (’Sankta Lucia ved elven’, d.v.s. Tiberen). Den eldste kirken ble etter hvert benyttet som krypten til oratoriet. Oratoriet ble utsmykket på 1550- og 1560-tallet med fresker i manieristisk stil, utført av en rekke av datidens fremste kunstnere, deriblant Federico Zuccaro, Raffaellino da Reggio, Livio Agresti, Cesare Nebbia, Marco Pino, Matteo da Lecce og Il Bertoja.
Siden 1960 er det tidligere oratoriet sete for Coro Polifonico Romano, som noen ganger holder konserter i bygningen.
Zitadelle Spandau
Zitadelle Spandau er et citadell i den administrative bydelen Spandau i Berlin. Det ble oppført 1559–1594 og regnes for å være en av Europas mest betydningsfulle og best bevarte festninger fra renessansen.
Festningsanlegget er oppført på en øy nordøst for Spandauer Altstadt, hvor elvene Havel og Spree møtes. Det ble bygget for å beskytte byen Spandau, som var selvstendig helt frem til 1920. Arkitekt var italieneren Francesco Chiaramella de Gandino. Anlegget gjenspeiler datidens byggetekniske ideal – det er symmetrisk, har fire bastioner og dermed ingen blinde vinkler.
Citadellet har vært brukt til en rekke forskjellige formål, bl.a. som ammunisjonsfabrikk under tredveårskrigen og gasslaboratorium under den andre verdenskrigen. I de senere år har det fungert som museum og er en populær severdighet.
Zitadelle Spandau må ikke forveksles med Spandaufengslet som nå er revet.
Flaggermus
Citadellet er et av de viktigste vinterkvarterer for flaggermus i Europa. I kjelleren til hus nr 4 finnes flere ulike arter. Medarbeiderne i flaggermuskjelleren organiserer årlig en flaggermusfest og det gis også omvisninger.
Sumbahonningeter
Sumbahonningeter (Myzomela dammermani) er en fugl i slekten Myzomela i familien honningetere. Den er endemisk til Indonesia.
Demetriola
Demetriola er en slekt av løpebiller.
Michael E. Krauss
Michael E. Krauss (født 15. august 1934 i Cleveland, Ohio, død 11. august 2019) var en amerikansk språkforsker og emeritus. Han var også grunnleggeren av og overhodet for Alaska Native Language Center. Krauss var først og fremst en spesialist innenfor athabaskiske språk og eyak, et språk som døde ut i januar 2008. Han har likevel arbeidet med alle de 20 urspråkene i Alaska, hvorav 18 er Na-dené-språk og eskimoisk-aleutiske språk, mens to er tsimshian og haida.
Markus Nilsen
Markus Nilsen (født 27. april 1989) er en norsk tidligere alpinist fra Trøndelag, som representerte Narvik Slalåmklubb og hadde storslalåm som sin spesialitet.
Han representerte Sportsklubben Freidig da han begynte å kjøre FIS-renn i 2004, og deltok blant annet i verdenscupen i alpint. Hans siste FIS-løp var i 2013.
Under Junior-VM i alpint 2008 tok Nilsen sølvmedalje i storslalåm, mellom østerrikske Marcel Hirscher og svenske Matts Olsson.
Batrisophyma
Utseende
Små, avlange, blanke, brunrøde køllebiller. Hode, pronotum og dekkvinger er rundede, bakkroppen forholdsvis lang.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.
Utbredelse
Arten er beskrevet fra Sørøst-Asia (Malaysia).
Eivind Kristoffer Eriksen
Eivind Kristoffer Eriksen (født 1893, død 1949) var en norsk politiker for Arbeiderpartiet.
Han ble valgt inn på Stortinget for Vestfold i 1945, men døde før stortingsperioden var over. Han ble erstattet av Marie Ingeborg Skau.
Ahtna (språk)
Ahtna (IFA: /ˈɑːtnə/) eller ahtena (av  'At na'  "elven Copper"), også kjent som Copper River og mednovskij, er et nordathabaskisk språk som snakkes av den etniske gruppen ahtna langs elven Copper i Alaska. Språket består av fire dialekter: øvre, sentrale, nedre og vestlige. Tre av de fire snakkes fortsatt idag. Ahtna er nært beslektet med dena'ina.
Chatham House
Chatham House, egentlig Royal Institute of International Affairs (norsk: Kongelig institutt for internasjonale spørsmål), er en ideell, ikke-statlig organisasjon med sete i London. Den har som formål å analysere og fremme forståelse for viktige internasjonale og dagsaktuelle spørsmål. Instituttet har navn etter bygningen det er basert i, et vernet hus fra 1700-tallet ved St. James's Square. Bygget ble delvis utformet av Henry Flitcroft. Tre britiske statsministre har bodd der, blant annet William Pitt den eldre, den første jarlen av Chatham.
Chatham House er opprinnelsen til den såkalte «Chatham House-regelen». Dette er en anonymitetsregel som sier at deltakere ved møter og seminar i Chatham House fritt kan diskutere informasjon fra slike møter, men de skal ikke si hvem de fikk opplysningene fra eller hvilken gruppe de tilhørte. Regelen er utviklet for å gjøre det lett å være ærlig og si hva en virkelig mener om en sak eller et spørsmål om kontroversielle eller upopulære tema som blir diskuterte. Alle skal få tale fritt uten fare for å bli siterte utenfor huset. Tross denne regelen er de fleste møter på Chatham House åpne for innsyn.
I 2015 Global Go To Think Tanks Report utformet av University of Pennsylvania ble Chatham House rangert som den andre mest innflytelsesrike tankesmien i verden, etter Brookings Institution, og den mest innflytelsesrike i verdenen utenfor USA. Også bladet Foreign Policy rangerte instituttet som den mest innflytelsesrike tankesmien i verden utenfor USA i 2009.
Opprinnelse
Chatham House ble grunnlagt under et møte som Lionel Curtis holdt 30. mai 1919 for de amerikanske og britiske utsendingene til fredskonferansen i Paris i 1919. Curtis hadde lenge oppfordret til vitenskapelige studier av internasjonale forhold.
De britiske og amerikanske utsendingene etablerte hvert sitt institutt. Amerikanerne etablerte Council on Foreign Relations i New York. Britene etablerte det som da ble kalt The British Institute of International Affairs, og holdt det første møtet 5. juli 1920. Lord Robert Cecil, tidligere utenriksminister Viscount Edward Grey, Arthur J. Balfour og John R. Clynes ble de første presidentene for instituttet. Curtis og G. M. Gathorne–Hardy ble utnevnt til æres-sekretærer.
I 1922, etter at medlemstallet hadde gått opp og instituttet trengte mer plass, fikk instituttet Chatham House i gave av kanadiske R.W. Leonard.
Dvergertebusk
Dvergertebusk (Caragana pygmaea) er en løvfellende busk i erteblomstfamilien.
Den blir opptil 0,5 m høy. Greinene er gyllengule, og de er først hårete, men blir så glatte. Bladene er likefinnede med 4 småblad, og bladstilken er 4–6 mm lang. Småbladene er omvendt lansettformede til linjeformede, 7–17 mm lange og 1–3 mm brede. De gule blomstene sitter enkeltvis. Belgen er linjeformet, 2–3 cm lang og til å begynne med håret.
Arten vokser på sandete og steinete steder 900–1300 moh. Den er utbredt i Kina (Hebei, Indre Mongolia, Xinjiang), Mongolia og østlige Russland.
Dvergertebusk blir dyrket i hager. Den er meget hardfør, og i Norge kan den plantes til herdighetssone 6.
Brattriet
Brattriet er et fjell i Härjedalen kommune, Jämtlands län i Sverige. Fjellet ligger 9 km øst for riksrøys 146, i Rogens naturreservat.
Fakultet for samfunnsvitenskap
Fakultetet for samfunnsvitenskap (FSV) er et fakultet ved Universitetet i Nordland som har ansvaret for forskning, undervisning og formidling innenfor sine fagfelt. Som fakultet bidrar de med kunnskap og kompetanse til næringsliv og offentlig forvaltning gjennom utdanning av kandidater fra årsstudier og på bachelor , master   og doktorgradnivå.
Undervisningen
Undervisningen ved fakultetet er forskningsbasert. De tilbyr, i tillegg til enkeltkurs og årsstudier, flere bachelorutdanninger og masterutdanninger innen sosialfag, sosiolog, statsvitenskap og organisasjonsfag, historie, journalistikk og nordlige studier.
Fakultetet tilbyr også ph.d (doktorgrad) i sosiologi.
Forskningen
Ved FVS drives det forskning både av tradisjonell art og av tverdisiplinær, tematisk art.
En stor del av forskningsaktiviteten ved fakultetet er organisert i forskningsgrupper. I tillegg til ansatte fra fakultetet rommer flere av forskningsgruppene ansatte ved Nordlandsforskning. En rekke enkeltforskere og forskergrupper ved fakultetet har etablert samarbeid med miljøer ved andre læresteder og forskningsinstitusjoner i Norge og i andre land. Forskjellige forskningsgrupper:
Etter- og videreutdanning
FSV har et bredt faglig spekter. Det tilbys en rekke etter- og videreutdanningsskurs for kunnskapssøkende personer. Ved behov kan FSV tilpasse utdanningstilbud etter ønske fra personens bedrift/organisasjon.
Videreutdanninger - Videreutdanning i barnevern (masternivå) - Nettjournalistikk (bachelornivå) - Videreutdanning i miljøterapi (bachelor- / masternivå) - Sosialt arbeids kunnskapsgrunnlag (masternivå) - Social Work Theories (masternivå)
Enkeltemner og kurs –	Globalisering og internasjonal politikk –	Utdanning i yrkesfaglig veiledning –	Epidemienes verdenshistorie –	Latin-Amerikas historie
Bjadok
Bjadok (en moderne norsk navneform, også referert til som Bethoc eller Biadoc; norrønt: Bjaðok eller Bjaðǫk ) var en skotsk kvinne fra det 12. århundre som var moren til Øystein Haraldsson.
ASR-10
ASR-10 er en Ensoniq-sampler som kom på markedet i 1992. Sammen med AKAIs MPC-serie blir den regnet som den viktigste sampleren innenfor hiphop-musikk, da produsenter som Kanye West, The Neptunes, Timbaland og Alchemist alle lager musikken sin med den. Den skiller seg fra MPC-ene med å være et sample-keyboard, hvor MPC-en er basert på pads (store, myke gummiknappar).
Cleryston David Novais
Cleryston David Cordeiro Novais (født 15. oktober 1992) er en brasiliansk profesjonell håndballspiller, som er venstre kantspiller på det brasilianske håndballandslaget.
Han ble tatt ut til å representere Brasil under Håndball-VM 2017 i Frankrike.
Bjørn Olav Utvik
Bjørn Olav Utvik (født 27. august 1954 i Haugesund) er en norsk historiker med Midtøsten som spesialfelt. Han er professor i Midtøsten-studier ved Universitetet i Oslo og ansatt ved Institutt for kulturstudier og orientalske språk (IKOS). Han er også leder for Senter for islam og Midtøsten-studier (SIMS).
Utvik studerte ved Universitetet i Oslo og ble Cand.philol. i 1990 (historie hovedfag, arabisk og sosialøkonomi). Han tok en doktorgrad om islamisme i 2000 med avhandlingen Independence and Development in the Name of God: The Economic Discourse of Egypt's Islamist Opposition 1984-90. Hans spesialområder er Midtøsten og Nordafrikas moderne historie, især politiske og økonomiske forhold. Han har særlig arbeidet med studiet av religiøse politiske bevegelser, med Egypt og Iran som hovedland.
Han har utgitt fagbøker som The Pious Road to Development (2006) og Islamismen (2011).
Vår Frelsers gravlund (Haugesund)
Vår Frelsers gravlund i Haugesund ligger på vestsiden av Salhusvegen litt sør for sentrum og ble tatt i bruk i 1911. Dette er byens største gravlund. På gravlunden står et kapell tegnet av Einar Halleland og oppført i 1910–11. Kapellet er senere utvidet mot øst og har fått rom med livssynsnøytral utsmykning ved David Sandved.
På gravlunden er et felt med gravminner over 44 falne allierte soldater (Commonwealth War Graves) samt et «Cross of Sacrifice». Det finnes også et minne over Harald Svend Døsen, som skal ha vært eneste flyver fra Haugesund ved krigsutbruddet, og som falt den 2. mai 1940. På vestsiden av gravlunden er et minnesmerke over folk fra Haugalandet som omkom på havet. For øvrig er minnesmerker over krigsofre å finne andre steder i byen.
Arnold Carl Johansen
Arnold Carl Johansen (født 1898, død 1957) var en norsk Høyre-politiker fra Buksnes. Han ble valgt inn på Stortinget for Nordland i 1950, men ble ikke gjenvalgt i 1954.
Oak Ridge
Oak Ridge har flere betydninger:
Eriksen Skajaa Arkitekter
Eriksen Skajaa Arkitekter AS var et arkitektkontor startet av Arild Eriksen og Joakim Skajaa i 2010. Kontoret ble nedlagt i 2018. Arild Eriksen startet arkitektkontoret Fragment mens Joakim Skajaa startet Skajaa Arkitektkontor. .
Masatoshi Kushibiki
Masatoshi Kushibiki (født 29. januar 1993) er en japansk fotballspiller.
Eriksen Skajaa Arkitekter
Arbeider
Blant deres arbeider er:
Masatoshi Kushibiki
Han representerte Japan under Sommer-OL 2016 i Rio de Janeiro, der han ble utslått i gruppespillet med det japanske U23-landslaget.
Eriksen Skajaa Arkitekter
Publikasjoner
Eriksen Skajaa Arkitekter utga publikasjonen Pollen og drev forlaget Pollen Forlag.
Fredrik Gjesbakk
Fredrik Gjesbakk (født 15. september 1992) er en norsk tidligere skiskytter fra Mo i Rana, som representerte Bossmo & Ytteren Idrettslag. Han deltok blant annet i verdenscupen i skiskyting. Gjesbakk la opp i 2020.
Han var en del av Norges lag som tok sølvmedalje på miksstafetten under EM i skiskyting 2017. Individuelt kom han på 10.-plass i sprint, 7.-plass på jaktstart og 12.-plass på normaldistansen.
Under EM i skiskyting 2018 i Ridnaun tok Gjesbakk bronse på miksstafetten sammen med Emilie Kalkenberg, Kaia Wøien Nicolaisen og Håvard Bogetveit.
Mario Pomilio
Biografi
Mario Pomilio vant litteraturprisen Premio Strega (1983) for Il Natale del 1833 (Rusconi), Premio Campiello (1965) for La compromissione, og i Frankrike, Prix du Meilleur livre étranger (1977) for Det femte evangeliet (italiensk: Il Quinto Evangelio).
Tanana (språk)
Tanana, også kjent som nedre Tanana eller midtre Tanana, er et truet nordathabaskisk språk som snakkes i det indre av Alaska langs den nedre Tananaelven i landsbyene Minto og Nenana. Av omkring 380 Tananafolk i de to landsbyene, snakket 15 fortsatt språket i 2007.
Mirellus
Mirellus er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).
Utseende
Bittesmå (ca. 1 millimeter), avlange, gulbrune eller rødbrune køllebiller. Hodet er trekantet med velutviklede fasettøyne. Antennene er middels lange, 11-leddete med en tre-leddet klubbe. Pronotum er bredere enn langt, ovalt. Dekkvingene er omtrent så lange som den frie delen av bakkroppen bak dem, som er litt kølleformet.
Utbredelse
Slekten er utbredt i Sørøst-Asia (Malaysia).
Atle Bakken
Atle Bakken (født 1970) er en norsk komponist, musikkutøver og produsent, som blant annet har jobbet med Stevie Wonder, Sting, Diana Ross, Andy Summers, Snoop Dogg og Andraé Crouch.
3XN
3XN ledes av en partnerkrets på tre: kreativ sjef Kim Herforth Nielsen, administrerende direktør Bo Boje Larsen og konkurransesjef Jan Ammundsen.
I Norge er 3XN representert med prosjekter som kulturbygget Plassen i Molde, Buen kulturhus i Mandal og et boligområde i Bjørvika.
Den 22. mars 2013 åpnet Den Blå Planet – Nordeuropas største akvarium i Kastrup på Amager – tegnet av 3XNs tegnestue.
Priser – utvalg
Arkitektkontoret mottok Nykredits Arkitekturpris i og Eckersbergmedaljen i. Kontoret har vunnet RIBA European Award flere ganger, i 2005 for Sampensions hovedkontor i Hellerup, i 2007 for Alsion i Sønderborg, i 2011 for Midelfart Sparebank og i 2013 for Frederiksberg Domhus.
Vallis
Vallis (flertall valles) er det latinske ordet for dal eller dalføre. Det brukes i planetologien i forbindelse med navngivingen av landformasjoner på andre planeter. Vallis ble først brukt for gamle elvedaler som ble oppdaget på Mars den gang romsondene første gang ble sendt dit.
Ekte hussopp
Ekte hussopp er den hussoppen som gjør størst skade på norske hus. Den kan frakte med seg vann fra fuktige til tørre steder. Den trenger heller ikke store mengder vann, har den først fått fotfeste ett litt fuktig sted kan den vokse sakte selv om det blir nesten helt tørt og den kan vokse raskt over et stort område på mengden av et glass. I tillegg til fuktighet trenger soppen tre og kalk for å overleve. Den finnes derfor i treverk som er i forbindelse med mur eller jord, og kan spre seg gjennom gamle tykke murvegger.
Fargen er fra rødbrun til sitrongule og den har et bomullslignende soppvev (mycel) på angrepet tremateriale. Treverket som er angrepet blir tørt med en gråbrun farge og sprekker som kan minne om terninger. Sporestøvet ser ut som kanel. Se også hovedartikkel Hussopp.
Vikingulven
Vikingulven er en norsk skrekk-thriller fra 2022 med blant andre Liv Mjönes, Elli Rhiannon Müller Osborne, Arthur Hakalahti og Sjur Vatne Brean i rollene. Manuset er skrevet av Espen Aukan og Stig Svendsen, og er regissert av sistnevnte. Filmen ble spilt inn på Notodden, er produsert av Filmkameratene A/S og REinvent Studios, og hadde norsk premiere 18. november 2022.
Handling
Thale (17) flytter med foreldrene til en liten by etter at moren hennes har fått ny jobb i det lokale politiet. Etter at en student blir brutalt drept på en fest Thale deltar på, blir hun et nøkkelvitne. Var morderen et dyr? En ulv?
Mottakelse
Aftenposten ga filmen terningkast fem, og omtalte den som ''«ikke den viktigste eller mest meningsfulle av høstens norske filmer. Det er en rendyrket og solid sjangerfilm som leverer sitrende grøss. Filmen er rett og slett god underholdning.»''
Filmpolitiet ga filmen terningkast fire, og omtalte den som «et godt og velkomment tilskudd til den norske sjangerfloraen.»
VG ga filmen terningkast tre, og omtalte den som «dårlig på en tilforlatelig måte.»
FilmMagasinet ga filmen åtte av ti poeng, og omtalte den som «en av de beste varulvfilmene», og at «det er noe herlig tilfredsstillende med å se en varulv herje rundt i bygdenorge.»
For filmen ble nominert til Amandaprisen 2023 i klassen beste visuelle effekter.
Allround-VM på skøyter 1936, kvinner
Allround-VM på skøyter 1936, kvinner ble arrangert i Stockholm, Sverige den 26. og 27. februar 1936 og var det første offisielle verdensmesterskap for kvinner. Kit Klein fra USA ble den første offisielle kvinnelige verdensmester på skøyter.
Anna Løchen
Anna Cathinka Charlotte Løchen (født Brun 21. april 1862 i Bergen, død 18. mars 1892 i Bergen) var en norsk skuespillerinne.
Familie
Anna Løchen var datter av arbeider Andreas Brun og Berthe Danielsdatter. Hun ble 23. november 1885 gift med skuespiller, kunstmaler og bohem Carl «Kalle» Løchen (1865-1893), som året etter hustruens død tok sit eget liv i Ekebergskogen. Datteren Esther (1887–1967) var skuespiller ved Trondhjems Nationale Scene, og gift med skuespiller Sverre Helland Toresen (1882–1963). Den andre datteren Kally (Nanna) Løchen (1891–1943) vokste opp hos Kalles søskenbarn Håkon Løken og ble gift med arkitekt Frits Bachke (sønn av Anton Sophus Bachke) og i 1919 med den kjente Per Kvist. Anna Løchen var søster av skuespiller Mathilde Brun.
Liv og virke
Som ugift var Anna (Brun) skuespiller ved Christiania Theater. Der fikk hun passende nok sin scenedebut i stykket Hun skal debutere 13. februar 1881, hvor hun gestaltet rollen som Athanasia. Etter hennes såkalte annendebut i Kusine Lotte måneden etter, ble hun belønnet med rosende omtale i avisene: «Den naturlige Begavelse for Scenen, som den unge Dame utvilsomt er i Besiddelse af, gjorde sig igaar gjældende i et livligt og for en Debutantinde ualmindelig sikkert Spil, ved hvilket der blot heftede enkelte Mangler af det Slags, som lettelig vil kunde afhjælpes ved Instruktion og yderligere Rutine.» I 1885 hadde hun et gjestespill i Trondheim.
Da hun ble gift, flyttet Anna Løchen og ektemannen til hennes fødeby Bergen, der de begge ble ansatt som skuespillere ved Den nationale Scene. Høsten 1887 spilte hun ved Tivoli Theater i Christiania Tivoli, hvor hun debuterte i stykket Arbejderliv i september. Hun vendte deretter tilbake til Bergen, hvor hun frem til sin død var ansatt ved teatret. Kort etter hennes bortgang holdt Den nationale Scene en minneforestilling for henne, til inntekt for hennes barn. Signaturen O. L. publiserte et dikt til hennes ære.
Takumi Minamino
Takumi Minamino (født 16. januar 1995) er en japansk fotballspiller som spiller for.
Etter å ha spilt for Cerezo Osaka mellom 2012 og 2015, skrev han i januar 2015 under på en treårskontrakt med Red Bull Salzburg.
Den 19. desember 2019 skrev han under for den engelske klubben Liverpool FC. Han får draktnummer 18.
Landslaget
Han representerte Japan under Sommer-OL 2016 i Rio de Janeiro, der han ble utslått i gruppespillet med det japanske U23-landslaget.
Han ble tatt ut i s tropp til VM i fotball 2022 i Qatar.
Morten Gjerde
Morten André Gjerde (født 7. august 1964 på Notodden) er en norsk fotograf med bakgrunn fra kulturfeltet.
Tanacross
Tanacross, også kjent som tradisjonell Tanana og overgangstanana, er et truet nordathabaskisk språk som snakkes i det indre av Alaska. Språket ble i 2007 snakket av 60 mennesker av en etnisk gruppe på 220 i Alaska.
Morten Gjerde
Arbeide som fotograf
Han er best kjent for sine dokumentarprosjekter, og jobber også mye med gatefotografi og uposerte hverdagshendelser i det offentlige rom. Profilerte prosjekter er blant annet «Odda Smelteverk» (2005) og flere prosjekter rundt temaet «Mississippi» (1998 – 2018). Han jobbet også gjennom flere år med prosjektet «Albino Aid», som var et dokumentar-prosjekt om albinisme i afrikanske land, og da særskilt Malawi. Foruten flere utstillinger i inn og utland har han bidratt på platecoverproduksjoner for norske og internasjonale artister.
Øvrig kulturarbeid
Han var engasjert i Norges Røde Kors Hjelpekorps i perioden 1980-1995. I perioden 1990-1995 var han sentral i utarbeidelsen og innføringen av normerte kvalitetskrav for drift, ledere og medlemmer av Røde Kors Hjelpekorps på landsbasis i Norge. For dette arbeidet mottok han Norges Røde Kors Hjelpekorps Hedersplatte.
Gjerde var styremedlem i Notodden Blues Festival fra 1996 - 2000. I 2000 var han med å stifte plateselskapet Bluestown Records.
Andreas Østerud
Andreas Østerud (født 28. april 2000) er en norsk fotballspiller som spiller for Raufoss Fotball.
Østerud begynte som knøttespiller for som femåring, og har senere gått gradene i klubben. Han fikk aldri sjansen å spille for A-laget til Raufoss og signerte derfor den 2. desember 2019 en kontrakt med.
Den 20. desember 2022 signerte han en treårskontrakt for moderklubben Raufoss.
Arild Eik
Arild Eik (født 16. september 1943, død 6. mars 2009) var en norsk bistandsarbeider og diplomat.
Han begynte å jobbe for Direktoratet for utviklingssamarbeid (Norad) i 1971 og ble stasjonert i Tanzania i 1973 på en tid da der var tre NORAD-ansatte tilsatt. Eik ble samtidig norsk visekonsul i byen og var med på å i 1975 etablere den nye Norges ambassade i Dar-es-Salaam. Fra 1982 til 1986 var han utstasjonert i Botswana. Han var steget til avdelingsdirektør i da han i 1992 ble utnevnt til ambassadør til Tanzania, stasjonert ved Norges ambassade i Dar-es-Salaam som i samme slengen ble samlokalisert med Norads tilstedeværelse i byen og Eik ble også Norads stedlige representant. Ambassaden var på denne tide Norges største med sine litt over femti ansatte. Han ble også sideakkreditert som ambassadør til Kampala i Uganda, Victoria på Seychellene, Lilongwe i Malawi, Antananarivo på øya Madagaskar. I 1996 figurerer han som fungerende direktør for NORAD og i 1997 som assisterende direktør. Fra 1998 var han sendemann til Norges ambassade i Harare, Zimbabwe med sideakkreditering til Gaborone i Botswana, Port Louis på Mauritius. Fra 2002 var han ambassadør til Norges ambassade i Kuala Lumpur i Malaysia, med sideakkreditering til Bandar Seri Begawan i Brunei. Han var der til 2007. Han ble i 1995 utnevnt til ridder av 1. klasse av St. Olavs Orden og 2002 til kommandør av Den Kongelige Norske Fortjenstorden.
Dean’s Blue Hole
Dean's Blue Hole er verdens nest dypeste kjente blå hull, med sine 202 meter i en bukt på øya Long Island på Bahamas..
Georg Pettersen
Georg Pettersen (født 1803, død 1879) var en norsk politiker. Han ble valgt inn på Stortinget for perioden 1854 til 1857, som representant for Sarpsborg. Han arbeidet blant annet som byfogd og magistrat i byen. Han eide gården Østre Spydevold.
Norges ambassade i Dar-es-Salaam
Norges ambassade i Dar-es-Salaam er en norsk utenriksstasjon som huser Norge sin ambassadør til landet Tanzania. I 2013 ligger den i krysset mellom Mirambo Street og Garden Avenue i byen Dar-es-Salaam.
Norsk bistand til Tanzania ble startet i 1962 da gjennom Norsk Utviklingshjelp (i dag Direktoratet for utviklingssamarbeid (Norad)). Diplomatiske forbindelser mellom Norge og Tanzania ble opprettet den 28. september 1964. Ambassade kom ikke før i 1975. I 1981 kom Harald og Sonja på tolvdagers besøk, men bodde ikke i ambassaden. Sonja var tilbake i 1984 og bebodde da ambassaden. I 1986 overtok den kjente Gunnar Garbo som ble spurt om han forventet jungeltrommer. Da Arild Eik ble ambassadør i 1993 ble ambassade og Norad-kontoret samlokalisert. Tanzania har ikke ambassade i Norge, så man må til Stockholm for den nærmeste.
Ambassadører til Dar-es-Salaam har vært
Hamarkameratene i 2013
Tabellen
{|
Serie
9 mål: 8 mål: 5 mål: 4 mål: 3 mål: 2 mål: 1 mål:
Cupen
3 mål: 2 mål: 1 mål:
Overganger
Spilleravganger før seriestart
André Vandelle
André Vandelle (født 28. august 1902, død 12. oktober 1976) var en fransk sportsutøver som deltok i de olympiske leker 1924 i Chamonix.
Hamarkameratene i 2013
Overganger
Spillersigneringer før seriestart
André Vandelle
Vandelle vant en olympisk bronsemedalje under vinter-OL 1924 i Chamonix. Han var med på det franske laget som kom på tredjeplass i militært patruljeløp bak Sveits og Finland. Det var seks lag som deltok i konkurransen som ble avviklet 31. januar 1924 men det var kun fire lag som fullførte. De andre på laget var Camille Mandrillon, Georges Berthet og Maurice Mandrillon.
Vandelle kom på 20.-plass i kombinert og på 29.-plass i langrenn 18 kilometer.
Chasma
Chasma er et begrep brukt i astrogeologien for å vise til en «dyp, langstrakt forsenkning med bratte sider». Flertallsformen er chasmata. Per januar 2013 har Den internasjonale astronomiske union navngitt 118 slike formasjoner i solsystemet. 63 av disse ligger på Venus og 24 på Mars (planet). Videre ligger 6 på Mimas, 2 på Tethys, 8 på Dione og 5 på Rhea som alle er blant Saturns måner. Uranus-månene Ariel, Titania og Oberon har henholdsvis 7, 2 og 1 chasmata. Et eksempel på en chasma er Eos Chasma på Mars.
Molde bibliotek
Molde bibliotek har fra juli 2012 holdt til i kulturbygget Plassen midt i Molde sentrum. Evy Sisilie Bergum ledet biblioteket i perioden 2010 - 2019. Marianne Ingeborg Langøy tok over som ny biblioteksjef i juni 2019. Ved sammenslåingen av kommunene: Molde, Nesset og Midsund i 2020 ble Molde bibliotek en del av Moldebiblioteket.
8. januar 2015 ble Molde bibliotek kåret til «Årets bibliotek 2014», biblioteknorges høyeste utmerking. Prisen ble delt ut av Norsk Bibliotekforening.
30. november 2015 ble biblioteket kåret til årets «Bok til alle» - bibliotek 2015 av «Leser søker bok».
Bygningen
Bygget er tegnet av det danske arkitektfirmaet 3XN. Plassen består av 5,800 kvadratmeter over 4 etasjer og rommer Teatret Vårt, Molde International Jazz Festival, Molde bibliotek, Møre og Romsdal kunstsenter og Bjørnsonfestivalen. Kafé Kurt er plassert i byggets 1. etasje og driftes av Teatret Vårt.
Molde bibliotek ble presentert blant de nyeste moderne og arkitektonisk nyskapende bibliotekbygninger på nettstedet librarybuildings.info, som er drevet av NAPLE (National Authorities for Public Libraries in Europa). Biblioteket disponerer 1600 m2 fordelt på tre etasjer.
Tjenester
Molde bibliotek tilbyr bøker,lokallitteratur, lydbøker, filmer, musikk cd-er, aviser, tidsskrifter, spill og språkkurs. Biblioteket holder ulike typer arrangementer:
18. juni 2014 lanserte biblioteket en ny tjeneste: utlån av e-bøker til sine lånere.
PC-er med internettilgang, utskriftsmulighet og gratis trådløst nettverk er også tilgjengelige.
Heiva i Tahiti
Heiva i Tahiti er en kulturfestival i Fransk Polynesia. Den arrangeres i juli måned hvert år i hovedstaden Papeete.
Bakgrunn
I 1859 ble det arrangert en offentlig fest til ære for keiser Napoleon III av Frankrike. Arrangementet ble overtatt av tahitierne, som fylte den med egne kulturinnslag i tillegg til de franske. Etter at Tahiti og øyene annektert av Frankrike ble det fra 1881 ble det en årlig tradisjon å markere 14. juli, Frankrikes nasjonaldag. Tradisjonelle polynesiske innslag dominerte.
Festivalen ble fra 1977 kalt tiurai, tahitisk for juli. I 1986 skiftet den navn og den føreuropeiske betegnelsen heiva ble tatt i bruk. Den er siden da også frakoblet feiringen av Frankrikes nasjonaldag. Vanligvis starter festivalen 29. juni, autonomidagen (fête de l'autonomie), og varer en måned.
Innhold
Kulturfestivalen inneholder musikk og dans, teaterforestillinger og gjenskapning av historiske seremonier og ritualer. Den har innslag av gjenopplivede aktiviteter og kulturuttrykk, som kullvandring og tatovering. Det avholdes også arrangementer med tradisjonelle idrettsøvelser, som kapproing med utriggerkano, spydkast, spesielle kappløp og steinløfting.
Balsfjordhallen
Balsfjordhallen er en innendørs treningshall for idrett som ligger på Storsteinnes i Balsfjord kommune i Troms. Idrettshallen ble åpnet høsten 2012 og ligger like ved Storsteinnes skole. Anlegget brukes i all hovedsak til trening og kamper, men det er også muligheter for annet bruk som messer og konserter.
Anna Sophie Reusch
Anna Sophie Reusch (født Lootz 29. juli 1820 i Bergen, død 5. oktober 1879) var en norsk kunstmaler og skolebestyrer.
Liv og virke
Blant hennes øvrige bilder er nevnt et brystbilde av en ung kvinne vendt mot venstre, iført mørk kjole og hvit kniplingskrave. Bildet ble gitt som testamentarisk gave fra H.H. Reusch til Bergen Billedgalleri i 1922.
Fra 1854 var hun bestyrer for en pikeskole i Bergen. Hennes skole ble med tiden en av byens største privatskoler.
Sine siste leveår var hun sterkt plaget av sykdom, og oppholdt seg blant annet i Ajaccio og Meran.
Familie
Anna Sophie Reusch var datter av skipper Salve Joachimsen Lootz og Christine Helene Huun. Hun ble 1. april 1850 gift i Bergen med kunstmaler og skolebestyrer Hans Leganger Reusch, og sammen ble de foreldre til geologen Hans Reusch (1852–1922) og kunstmaler Kristine Reusch (1854–1939).
Terrorangrepet i Lahore 27. mars 2016
'''Terrorangrepet i Lahore 27. mars 2016''' fant sted i den pakistanske storbyen Lahores største park og rekreasjonsområde, Gulshan-e-Iqbal-parken, på første påskedag 2016. Det var uttrykkelig rettet mot Pakistans kristne minoritet. Selvmordsangrepet krevde minst 72 dødsofre, og over 300 ble skadet. De fleste ofre var barn og kvinner. Angrepet var eksplisitt var rettet mot kristne, i særdeleshet mot kristne barn.
Angrepet
Henimot kl. 18.30 lokal tid sprang bomben nær hovedinngangen til Gulshan-e-Iqbal-parken, rett ved en lekeplass for barn. Parken var på dette tidspunkt fullt av besøkende - så fullt at det ikke var lett for flere å komme seg inn på den aktuelle siden av parken. Her var det på denne tid mange fra Pakistans kristne minoritet, og de hadde forsamlet seg der for å fortsette feiringen av påskehøytiden. Det var imidlerid også muslimer i mengden. Det kan synes som et flertall av de rammede var muslimer.
Etter eksplosjonen brøt det ut panikk. Vitner sa at kroppdeler av barn føk i alle retninger. Eksplosjonen var så kraftig at mange kropper ble slynget opp i luften. Eksplosjonen kunne høres mange kilometer unna. I nabolaget var lydstyrken øredøvende.
De fleste sårede ble bragt til Jinnah Hospital, Lahores største sykehus. Ettersom det ikke var nok ambulanser tilgjengelig - det ble sendt ut 23 sykebiler - ble det tatt i bruk taxier og rickshaws for transporten av sårede. Politiet bekreftet etter kort tid at det dreide seg om et selvmordsangrep.
Etter angrepet erklærte Jamaat-ul-Ahrar, en gruppe affiliert til paraplygrupperingen en Tehreek-e-Taliban Pakistan, at de stod bak angrepet og at det var de kristne som var målet; videre at flere angrep ville følge.
Den pakistanske statsminister Nawaz Sharif fordømte angrepet og forsikret om det pakistanske samfunns besluttsomhet i kampen mot terror. Provinsregjeringen for Punjab, som Lahore er hovedstad for, utropte en tredagers sørgeperiode.
Terror mot kristne og andre religiøse minoriteter
Terrorhandlinger og andre angrep på religiøse minoriteter (kristne, hinduer, amaddiya og andre) er ingen sjeldenhet i Pakistan, som erklærte seg som islamsk republikk i 1956. Omtrent ett år før dette angrepet var den 15. mars 2015 en katolsk kirke i Lahore og en annen kirke blitt bombet, med ti dødsofre. Ved et bombeangrep i Peshawar 22. september 2013 på Allehelgenskirken der ble 78 mennesker drept.
Husmorskole
En husmorskole, eller fagskole i husstell, er en skole innen husholdningsfag som i Norge oppstod på slutten av 1800-tallet. Skolene oppstod parallelt med landbruksskolene og hadde til formål å gi husmødrene skolering i matstell og husstell for øvrig. Etter hvert ble det også etablert husmorskoler i byene. Skolene på landet var som regel drevet av fylkeskommunene, mens skolene i byene var kommunale. I 1960-årene endret husmorskolene navn til «fagskoler i husstell». Skolene ble ikke lovregulert før ved Lov om videregående opplæring i 1974. Skolene ble da en del av den videregående skole, på lik linje med gymnas og yrkesskoler for øvrig. I dag tilbys undervisning i restaurant- og matfag, som et programområde innenfor videregående opplæring.
Gunnar Mathisen
Gunnar Mathisen (født 3. mars 1951 i Trondheim) er en norsk næringslivsleder og skribent. Mathisen er utdannet statsviter fra Universitetet i Oslo. Han var tidligere toppbyråkrat i EU og Miljøverndepartementet.
Husmorskole
Vandrelærerinner
Elevene ved husmorskolen kunne også ta et ekstra halvår med undervisningslære, noe som førte til at det rundt 1870 eksisterte «vandrelærerinner» i husstell. Dette fikk stor betydning for rekruttering av lærere til senere husmorskoler. Datidens vandrelærerinner var ansatt av fylkene.
I 1936 vedtok Stortinget å opprette statlige stillinger for husstell-lærerinner i alle fylker. Høsten 1936 ble 19 kvinner statlig ansatt som vandrelærerinner i sine respektive hjemfylker. De skulle drive oppsøkende virksomhet som «hjemmekonsulenter» for å lede kurser, holde foredrag og generelt gi råd og hjelp til landets husmødre. Det ble fremhevet at «(d)et er en gjennemgripende og viktig nyordning for landets husstellundervisning som nu begynner».
Debatt om kosthold
Husmorskoletanken oppstod i en tid da kostholdet på bygdene i Norge var under debatt. P. Chr. Asbjørnsens ga i 1864 ut boka «Fornuftig madstel», der han kritiserer sider ved den tradisjonelle mattillagningen. Eilert Sundt hadde ved sine reiser rundt om i landet observert folks levesett, deriblant kostholdet. Hans skrifter «Husfliden i Norge» (1867), «Renlighedsstellet i Norge» (1869) og «Huslivet i Norge» (1873) ble også viktige bidrag i debatten. Debatten mellom Sundt og Asbjørnsen ble senere omtalt som «Den store grautstriden». I tillegg til disse skriftene, ble det også utgitt kokebøker. Den mest kjente er Hanna Winsnes bok «Lærebog i de forskjellige Grene i Husholdningen» fra 1845. Dette var den første pedagogiske veiledning i husmorfaget.
Etablering av offentlige husmorskoler og annen husstellopplæring
I de siste årtiene av 1800-tallet ble det etablert flere husmorskoler, eller husholdningsskoler som de ble kalt, etter mønster av skolen på Abildsø. Skolene var ofte private, gjerne etablert etter initiativ fra Selskapet for Norges Vel. Den første offentlige skolen kom i 1877 på Holmedal gård i Sunnfjord.
Fra 1875 ble det opprettet amtsskoler i de fleste amtene, drevet av amtskommunene (fylkeskommune fra 1919). Amtsskolene underviste også i husholdningsfag og var, i tillegg til husmorskolene, viktige bidragsytere for jenters mulighet til videregående skolegang. Fra 1890-årene ble de fleste husmorskolene offentlige skoler. Skolene på bygdene ble stort sett drevet av fylkeskommunene, og var underlagt Landbruksdepartementet som fagdepartement. Fra omkring 1900 ble det også etablert husmorskoler i mange kommuner, spesielt bykommuner. Fra 1900 av ble det også vanlig med skolekjøkkenundervisning i folkeskolen i byene. Framhaldsskolene (fortsettelsesskolene) underviste også gjerne i husstell.